இப்படி பல நிகழ்வுகளுக்கு புலிகளை பொறுப்பாக்கும் இந்நூல், அதற்கு சாட்சியாக இருந்த தமிழினி இதை ஏன் கேள்வி கேட்கவில்லை அல்லது பொறுப்பாளராக இருந்த அவர் ஏன் அதற்காக செயலாற்றவில்லை என்பதற்கான ஒற்றைப் பதிலாக “இயக்கத்திற்குள் கட்டளைகளை மீறுவதும் கேள்வி கேட்பதும் தவறு” என்று கூறப்படுகிறது. இன்றைய நிலையில் நின்று அன்றைய நிகழ்வுகளுக்கான காரணங்களை அலசி அதற்கு காரணம் இயக்கம்தான் என்று எழுதப்பட்டிருந்தால் அது வேறு. ஆனால் அக்கால கட்டத்திலேயே அதை அவர் விரும்பவில்லை என்று எழுதப்பட்டுள்ளது. எனில், தொடர்ந்தும் அதை சகித்துக் கொள்ள வேண்டிய கட்டாயம் என்ன? எத்தனையோ பேரை போல அவரும் இயக்கத்தை விட்டு அமைதியாகவே வெளியேறி இருக்கலாமே என்ற கேள்விக்கும் இந்நூலில் பதில் இல்லை.